
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
ҪӖМӖРЛЕ ХУЛИ ТАТА ЧӐВАШ РЕСПУБЛИКИН ҪӖМӖРЛЕ МУНИЦИПАЛЛӐ ОКРУГӖ МУНИЦИПАЛЛӐ ПӖРЛӖХСЕНЕ УЛӐШТАРАССИ ҪИНЧЕН ТАТА 
ЧӐВАШ РЕСПУБЛИКИН "ЧӐВАШ РЕСПУБЛИКИН МУНИЦИПАЛЛӐ ПӖРЛӖХӖСЕН ЧИККИСЕНЕ ПАЛӐРТАССИ ТАТА ВӖСЕНЕ МУНИЦИПАЛЛӐ ОКРУГӐН ТАТА ХУЛА ОКРУГӖН СТАТУСНЕ 
ПАРАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫу уйӑхӗн 17-мӗшӗнче
йышӑннӑ

1 статья
1. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 13 статйин 33-мӗш пайӗпе килӗшӳллӗн хула округне – Чӑваш Республикин Ҫӗмӗрле хулине тата Чӑваш Республикин Ҫӗмӗрле муниципаллӑ округне ҫӗнӗрен йӗркеленӗ "Чӑваш Республикин Ҫӗмӗрле муниципаллӑ округӗ" муниципаллӑ пӗрлӗхпе улӑштарас, ҫак ӗҫе вӗсене пӗрлештерсе, Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн представительлӗ органӗсем халӑх килӗшӗвне палӑртса туса ирттереҫҫӗ.
2. Ҫапла палӑртас: ҫак статьян 1-мӗш пайӗнче кӑтартнӑ муниципаллӑ пӗрлӗхсене пӗрлештернипе пулнӑ ҫӗнӗрен йӗркеленӗ муниципаллӑ пӗрлӗхе "Чӑваш Республикин Ҫӗмӗрле муниципаллӑ округӗ" ятпа муниципаллӑ округ статусне парас.
Ҫӗнӗрен йӗркеленӗ "Чӑваш Республикин Ҫӗмӗрле муниципаллӑ округӗ" муниципаллӑ пӗрлӗхӗн административлӑ центрӗ Ҫӗмӗрле хули пулса тӑрать.
3. Ҫӗнӗрен йӗркеленӗ "Чӑваш Республикин Ҫӗмӗрле муниципаллӑ округӗ" муниципаллӑ пӗрлӗхе туса хунӑ кун ҫак Саккун вӑя кӗнӗ кун пулать.
4. Чӑваш Республикин Ҫӗмӗрле хули тата Чӑваш Республикин Ҫӗмӗрле муниципаллӑ округӗ ҫак Саккун вӑя кӗнӗ кунран пуҫласа муниципаллӑ пӗрлӗх статусне ҫухатаҫҫӗ.

2 статья
1. Ҫӗнӗрен йӗркеленӗ "Чӑваш Республикин Ҫӗмӗрле муниципаллӑ округӗ" муниципаллӑ пӗрлӗхӗн чиккине Чӑваш Республикин Ҫӗмӗрле муниципаллӑ округӗн Чӑваш Республикин "Чӑваш Республикин муниципаллӑ пӗрлӗхӗсен чиккисене палӑртасси тата вӗсене муниципаллӑ округӑн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунӗпе палӑртнӑ чиккипе килӗшӳллӗн Чӑваш Республикин Ҫӗмӗрле хула округӗн тата Чӑваш Республикин Ҫӗмӗрле муниципаллӑ округӗн пӗр-пӗринпе чикӗленекен чиккисене кӗртмесӗр палӑртас.
2. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн территорийӗн йышне муниципаллӑ пӗрлӗхсем шутланман халӑх пурӑнакан ҫак вырӑнсем кӗреҫҫӗ:
1) Ҫӗмӗрле хули;
2) Мӑн Улхаш ял поселенийӗ администраци-территори единицин йышне кӗрекен Мӑн Улхаш сали, Ахмасиха выҫӑлкки, Дубовка, Кабаново, Подборное поселокӗсем;
3) Якуртушкӑнь ял поселенийӗ администраци-территори единицин йышне кӗрекен Якуртушкӑнь, Эскетен, Саватер ялӗсем, Малиновка, Яхайккӑ поселокӗсем;
4) Краснооктябрьски ял поселенийӗ администраци-территори единицин йышне кӗрекен Краснооктябрьски, Коминтерн, Хӗрлӗ Ҫӑлтӑр, Атмал, Мисчӗ, Путь Ленина поселокӗсем, Пинер разъезчӗ;
5) Макарин ял поселенийӗ администраци-территори единицин йышне кӗрекен Тури Макарин, Егоркино, Анат Макарин, Петропавловск ялӗсем, Автобус, Комар, Покровски, Полярная Звезда, Саланчӑк, Триер поселокӗсем;
6) Анат Кӑмаша ял поселенийӗ администраци-территори единицин йышне кӗрекен Анат Кӑмаша сали, Тури Кӑмаша ялӗ, Волга, Ульяновски поселокӗсем, Кӑмаша разъезчӗ;
7) Вырӑс Улхашӗ ял поселенийӗ администраци-территори единицин йышне кӗрекен Вырӑс Улхашӗ сали, Чӑваш Улхашӗ ялӗ, Речной поселокӗ;
8) Турхан ял поселенийӗ администраци-территори единицин йышне кӗрекен Турхан, Пӗренеш, Мулкачкасси, Мисчӗ, Ҫӗнкас, Чартакан ялӗсем;
9) Тӑванкасси ял поселенийӗ администраци-территори единицин йышне кӗрекен Тӑванкасси сали, Калиновка, Вӑрманкас, Кӗҫӗн Тӑван ялӗсем;
10) Хутар ял поселенийӗ администраци-территори единицин йышне кӗрекен Хутар сали, Пилешкасси, Тукас, Янташ ялӗсем;
11) Ҫӗмӗрле ял поселенийӗ администраци-территори единицин йышне кӗрекен Ҫӗмӗрле ялӗ;
12) Юманай ял поселенийӗ администраци-территори единицин йышне кӗрекен Юманай сали, Уйпуҫ Ялтӑра, Кураккасси, Луговая, Пӳкри, Тарӑнҫырма, Эшменушкӑнь ялӗсем.

3 статья
1. Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн пӗрремӗш суйлаври депутачӗсен Пухӑвӗн шутне 20 депутат тесе палӑртас, депутатсене муниципаллӑ суйлавра пурне те тивӗҫ тан тата тӳрӗ суйлав правипе вӑрттӑн сасӑласа виҫӗ ҫуллӑха суйлаҫҫӗ.
Чӑваш Республикин Ҫӗмӗрле муниципаллӑ округӗн депутачӗсен Пухӑвӗн йышне депутатсене пӗр мандатлӑ суйлав округӗсем тӑрӑх суйлаҫҫӗ.
2. Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн пуҫлӑхне полномочисен пӗрремӗш срокне ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗнче конкурс комиссийӗ конкурс результачӗсем тӑрӑх тӑратнӑ кандидатсен йышӗнчен виҫӗ ҫуллӑха суйласа лартаҫҫӗ, тата вӑл вырӑнти администрацие ертсе пырать.
Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн пуҫлӑхӗн должноҫӗн кандидатурисене суйласа илмелли конкурса ирттермелли йӗркене ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗ палӑртать.
Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн Уставӗ вӑя кӗриччен ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн пуҫлӑхӗ:
1) ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн ячӗпе ытти муниципаллӑ пӗрлӗхсен вырӑнти хӑй тытӑмлӑх органӗсемпе, патшалӑх влаҫӗн органӗсемпе, граждансемпе тата организацисемпе хутшӑнса ӗҫлет, ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн ячӗпе шану хучӗсӗр ӗҫлет;
2) Чӑваш Республикин Ҫӗмӗрле муниципаллӑ округӗн депутачӗсен Пухӑвӗ йышӑнакан нормативлӑ право акчӗсене алӑ пусать тата вӗсем ҫинчен халӑха пӗлтерет;
3) хӑйӗн полномочийӗсен шайӗнче право акчӗсем кӑларать;
4) Чӑваш Республикин Ҫӗмӗрле муниципаллӑ округӗн депутачӗсен Пухӑвӗн черетсӗр ларӑвне ирттерме требовани лартма пултарать;
5) Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе тата муниципаллӑ право акчӗсемпе палӑртнӑ ытти полномочисене пурнӑҫлать.

4 статья
1. Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн депутачӗсен суйлавне ирттерме палӑртас, суйлава хатӗрленсе ирттерес ӗҫе Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ йӗркепе тата сроксенче туса пыраҫҫӗ.
2. Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн депутачӗсен суйлавне ирттермелли суйлав округӗсен схемине суйлава йӗркелекен суйлав комиссийӗ суйлав ирттересси ҫинчен калакан йышӑнӑва официаллӑ майпа пӗлтернӗ кунран пуҫласа пилӗк кунран кая юлмасӑр ҫирӗплетет.

5 статья
1. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн вырӑнти хӑй тытӑмлӑх органӗсем хӑйсен компетенцийӗпе килӗшӳллӗн Раҫҫей Федерацийӗн патшалӑх влаҫӗн органӗсемпе, Чӑваш Республикин патшалӑх влаҫӗн органӗсемпе, вырӑнти хӑй тытӑмлӑх органӗсемпе, физически тата юридически сӑпатсемпе хутшӑнса вырӑнти хӑй тытӑмлӑх органӗсен правопреемникӗсем пулса тӑраҫҫӗ, ҫав органсем ҫӗнӗрен йӗркеленӗ Чӑваш Республикин Ҫӗмӗрле муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас енӗпе полномочисем пурнӑҫласа пынӑ.
2. Право куҫӑмӗн ыйтӑвӗсене ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн муниципаллӑ право акчӗсемпе йӗркелеме тивӗҫлӗ.
3. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн муниципаллӑ право акчӗсемпе вырӑнти администрацисен органӗсем, вырӑнти хӑй тытӑмлӑх органӗсем маларах йӗркеленӗ муниципаллӑ учрежденисем, предприятисемпе организацисем тӗлӗшпе (вӗсем е вӗсем хутшӑннипе ҫӗнӗрен йӗркеленӗ Чӑваш Республикин Ҫӗмӗрле муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас полномочисене пурнӑҫласа пынӑ) право куҫӑмӗн ыйтӑвӗсене йӗркеличчен вырӑнти администрацисен тивӗҫлӗ органӗсем, муниципаллӑ учрежденисем, предприятисем тата организацисем хӑйсен ӗҫ-хӗлне вӗсен малтанхи йӗркелӳпе право формине сыхласа хӑварса малалла пурнӑҫласа пыраҫҫӗ.

6 статья
Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас полномочисене пурнӑҫласа пынӑ вырӑнти хӑй тытӑмлӑх органӗсем йышӑннӑ муниципаллӑ право акчӗсем ҫак Саккун вӑя кӗриччен, ҫавӑн пекех ҫак Саккун вӑя кӗнӗ кунран пуҫласа ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн вырӑнти хӑй тытӑмлӑх органӗсене йӗркеленӗ кунччен федераци саккунӗсене тата Раҫҫей Федерацийӗн ытти нормативлӑ право акчӗсене, Чӑваш Республикин Конституцине, Чӑваш Республикин саккунӗсене тата ытти нормативлӑ право акчӗсене, ҫавӑн пекех ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн Уставне, ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн ытти муниципаллӑ право акчӗсене хирӗҫлемен пайра вӑйра тӑраҫҫӗ.

7 статья
1. Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн 2024 ҫулхи бюджечӗсене Чӑваш Республикин Ҫӗмӗрле хули тата Чӑваш Республикин Ҫӗмӗрле муниципаллӑ округӗ тӑрӑх уйрӑм пурнӑҫлаҫҫӗ.
2. Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн 2024 ҫулхи бюджечӗсем ҫинчен тунӑ йышӑнусене улшӑнусем кӗртессипе ҫыхӑннӑ полномочисене ҫаксем пурнӑҫлаҫҫӗ:
1) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн пӗрремӗш ларӑвӗн кунӗччен – Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн представительлӗ органӗсем;
2) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн пӗрремӗш ларӑвӗн кунӗнчен пуҫласа – ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗ.
3. Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн 2024 ҫулхи бюджечӗсене пурнӑҫлассипе ҫыхӑннӑ полномочисене ҫаксем пурнӑҫлаҫҫӗ:
1) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеличчен – Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн администрацийӗсем;
2) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеленӗ кунран пуҫласа – ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацийӗ.
4. Раҫҫей Федерацийӗн бюджет тытӑмӗн бюджечӗсенчен 2024 ҫулта уйӑрса паракан укҫа-тенкӗне шутлас ӗҫе Раҫҫей Федерацийӗн бюджет саккунӗсемпе килӗшӳллӗн Чӑваш Республикин Ҫӗмӗрле хули тата Чӑваш Республикин Ҫӗмӗрле муниципаллӑ округӗ тӑрӑх уйрӑм тӑваҫҫӗ.
5. Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн 2024 ҫулхи бюджечӗсене пурнӑҫлани ҫинчен калакан отчетсене ҫаксем тӑваҫҫӗ:
1) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеличчен – Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн администрацийӗсем кашни муниципаллӑ пӗрлӗх тӑрӑх уйрӑм;
2) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеленӗ кунран пуҫласа – ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацийӗ кашни муниципаллӑ пӗрлӗх тӑрӑх уйрӑм. 
6. Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн 2024 ҫулхи бюджечӗсене пурнӑҫлани ҫинчен калакан отчетсене пӑхса тухас тата ҫирӗплетес ӗҫе ҫаксем тӑваҫҫӗ:
1) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн пӗрремӗш ларӑвӗн кунӗччен – Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн представительлӗ органӗсем;
2) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн пӗрремӗш ларӑвӗн кунӗнчен пуҫласа – Чӑваш Республикин Ҫӗмӗрле муниципаллӑ округӗн кӑтартнӑ представительлӗ органӗ.
7. 2025 ҫултан пуҫласа Раҫҫей Федерацийӗн бюджет тытӑмӗн бюджечӗсемпе бюджетсем хушшинчи хутшӑнусенче ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн бюджечӗ Чӑваш Республикин Ҫӗмӗрле муниципаллӑ округӗн пӗрлехи бюджечӗ пек шутланать.
8. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн 2025 ҫулхи тата планпа пӑхнӑ 2026 тата 2027 ҫулсенчи тапхӑрти бюджет проектне ҫаксем тӑваҫҫӗ:
1) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеличчен – Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн администрацийӗсем;
2) ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеленӗ кунран пуҫласа – ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацийӗ.
9. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн 2025 ҫулхи тата планпа пӑхнӑ 2026 тата 2027 ҫулсенчи тапхӑрти бюджетне ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗ ҫирӗплетет. Енчен те бюджет ҫинчен калакан йышӑну иртсе пыракан финанс ҫулӗ пуҫланиччен вӑя кӗмесен, бюджета вӑхӑтлӑх тытса пырас ӗҫе Раҫҫей Федерацийӗн бюджет саккунӗсемпе килӗшӳллӗн туса пыраҫҫӗ.

8 статья
1. Ҫак Саккун вӑя кӗнӗ кунран пуҫласа 2024 ҫулхи раштав уйӑхӗн 
31-мӗшӗччен куҫӑм тапхӑрне палӑртаҫҫӗ.
2. Куҫӑм тапхӑрӗ вӑхӑтӗнче ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн вырӑнти хӑй тытӑмлӑх органӗсене йӗркелеҫҫӗ, ҫавӑн пекех ҫак Саккунпа пӑхса хӑварнӑ ытти ыйтусене татса параҫҫӗ.
3. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн вырӑнти хӑй тытӑмлӑх органӗсене йӗркеличчен Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн территорийӗсенче ҫӗнӗрен йӗркеленӗ муниципаллӑ пӗрлӗхӗн вырӑн пӗлтерӗшлӗ ыйтӑвӗсене татса парас полномочисене ҫӗнӗрен йӗркеленӗ муниципаллӑ пӗрлӗхе туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас полномочисене пурнӑҫласа пынӑ вырӑнти хӑй тытӑмлӑх органӗсем пурнӑҫлаҫҫӗ.
4. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн вырӑнти хӑй тытӑмлӑх органӗсене йӗркеличчен вырӑнти хӑй тытӑмлӑх органӗсен компетенцине кӗрекен вырӑн пӗлтерӗшлӗ ыйтусем тӑрӑх муниципаллӑ право акчӗсене Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн вырӑнти хӑй тытӑмлӑх органӗсем йышӑнаҫҫӗ, палӑртнӑ йӗркепе алӑ пусаҫҫӗ тата пичетлеҫҫӗ (халӑх патне ҫитереҫҫӗ).
5. Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвне йӗркеленӗ кунран пуҫласа Чӑваш Республикин Ҫӗмӗрле муниципаллӑ округӗн суйланнӑ пуҫлӑхӗ должноҫа ларнӑ кунччен ҫӗнӗрен йӗркеленӗ Чӑваш Республикин Ҫӗмӗрле муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас полномочисене пурнӑҫласа пынӑ Чӑваш Республикин Ҫӗмӗрле хулин пуҫлӑхӗ Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 36 статйин 4-мӗш пайӗпе пӑхса хӑварнӑ полномочисене пурнӑҫласа пырать.
6. Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн депутачӗсен Пухӑвӗн пӗрремӗш ларӑвне ирттернӗ кунран пуҫласа Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн представительлӗ органӗсен полномочийӗсем вӗҫленеҫҫӗ.
Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн пуҫлӑхӗ должноҫа ларнӑ кунран пуҫласа Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн пуҫлӑхӗсен полномочийӗсем вӗҫленеҫҫӗ.
Ҫӗнӗрен йӗркеленӗ муниципаллӑ пӗрлӗхӗн Чӑваш Республикин Ҫӗмӗрле муниципаллӑ округӗн администрацине йӗркеленӗ кунран пуҫласа Чӑваш Республикин Ҫӗмӗрле хулин тата Чӑваш Республикин Ҫӗмӗрле муниципаллӑ округӗн администрацийӗсен полномочийӗсем вӗҫленеҫҫӗ.

9 статья
Чӑваш Республикин "Чӑваш Республикин муниципаллӑ пӗрлӗхӗсен чиккисене палӑртасси тата вӗсене муниципаллӑ округӑн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 
61 №; 2007, 73, 75 №-сем; 2009, 82 №; 2011, 89, 92 (I том) №-сем; Чӑваш Республикин Саккунӗсен пуххи, 2015, 10 №; 2016, 4, 6 №-сем; "Республика" хаҫат, 2017, чӳк уйӑхӗн 22-мӗшӗ; 2021, нарӑс уйӑхӗн 25-мӗшӗ, ҫу уйӑхӗн 19-мӗшӗ, раштав уйӑхӗн 2-мӗшӗ; 2022, ака уйӑхӗн 6-мӗшӗ, юпа уйӑхӗн 5-мӗшӗ; "право21.рф" сеть кӑларӑмӗ, 2022, чӳк уйӑхӗн 2-мӗшӗ, 0000000000000124, 0000000000000125 №-сем, раштав уйӑхӗн 21-мӗшӗ, 0000000000000439 №) ҫакӑн пек улшӑнусем кӗртес:
1) 1 статьян улттӑмӗш абзацӗ хӑйӗн вӑйне ҫухатнӑ тесе йышӑнас;
2) 22 статья хӑйӗн вӑйне ҫухатнӑ тесе йышӑнас;
3) ҫакӑн пек ҫырса 224 статья хушса хурас:
"224 статья
Чӑваш Республикин Ҫӗмӗрле муниципаллӑ округне Ҫӗмӗрле хулине администраци центрӗ туса муниципаллӑ округ статусне парас (5224-мӗш хушса ҫырни).";
4) 9-мӗш, 10-мӗш тата 522-мӗш хушса ҫырнисем хӑйсен вӑйне ҫухатнӑ тесе йышӑнас;
5) ҫакӑн пек ҫырса 5224-мӗш хушса ҫырни хушса хурас:
"Чӑваш Республикин 
"Чӑваш Республикин муниципаллӑ пӗрлӗхӗсен
чиккисене палӑртасси тата вӗсене 
муниципаллӑ округӑн тата хула округӗн 
статусне парасси ҫинчен" саккунӗ ҫумне
5224-мӗш хушса ҫырни


Чӑваш Республикин Ҫӗмӗрле муниципаллӑ округӗн йышне 
кӗрекен халӑх пурӑнакан вырӑнсен переченӗ


1) Ҫӗмӗрле хули
2) Мӑн Улхаш ял поселенийӗ администраци-территори единици:
Мӑн Улхаш сали
Ахмасиха выҫӑлкки
Дубовка поселокӗ
Кабаново поселокӗ
Подборное поселокӗ
3) Якуртушкӑнь ял поселенийӗ администраци-территори единици:
Якуртушкӑнь ялӗ 
Эскетен ялӗ
Саватер ялӗ 
Малиновка поселокӗ
Яхайккӑ поселокӗ
4) Краснооктябрьски ял поселенийӗ администраци-территори единици:
Краснооктябрьски поселокӗ
Коминтерн поселокӗ
Хӗрлӗ Ҫӑлтӑр поселокӗ
Атмал поселокӗ
Мисчӗ поселокӗ
Путь Ленина поселокӗ 
Пинер разъезчӗ 
5) Макарин ял поселенийӗ администраци-территори единици:
Тури Макарин ялӗ 
Егоркино ялӗ 
Анат Макарин ялӗ 
Петропавловск ялӗ 
Автобус поселокӗ
Комар поселокӗ 
Покровски поселокӗ
Полярная Звезда поселокӗ
Саланчӑк поселокӗ
Триер поселокӗ
6) Анат Кӑмаша ял поселенийӗ администраци-территори единици:
Анат Кӑмаша сали 
Тури Кӑмаша ялӗ
Волга поселокӗ 
Ульяновски поселокӗ
Кӑмаша разъезчӗ 
7) Вырӑс Улхашӗ ял поселенийӗ администраци-территори единици:
Вырӑс Улхашӗ сали
Чӑваш Улхашӗ ялӗ
Речной поселокӗ 
8) Турхан ял поселенийӗ администраци-территори единици:
Турхан ялӗ
Пӗренеш ялӗ
Мулкачкасси ялӗ 
Мисчӗ ялӗ 
Ҫӗнкас ялӗ 
Чартакан ялӗ
9) Тӑванкасси ял поселенийӗ администраци-территори единици:
Тӑванкасси сали
Калиновка ялӗ
Вӑрманкас ялӗ
Кӗҫӗн Тӑван ялӗ 
10) Хутар ял поселенийӗ администраци-территори единици:
Хутар сали
Пилешкасси ялӗ
Тукас ялӗ
Янташ ялӗ
11) Ҫӗмӗрле ял поселенийӗ администраци-территори единици:
Ҫӗмӗрле ялӗ
12) Юманай ял поселенийӗ администраци-территори единици:
Юманай сали
Уйпуҫ Ялтӑра ялӗ
Кураккасси ялӗ
Луговая ялӗ
Пӳкри ялӗ
Тарӑнҫырма ялӗ
Эшменушкӑнь ялӗ".

10 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 34 статйин 5-мӗш пайӗпе пӑхса хӑварнӑ сӑлтавсем пулман чухне ҫак Саккунӑн 3-мӗш статйи ҫак Саккун вӑя кӗнӗ кунран пуҫласа пӗр уйӑх иртсен вӑя кӗрет.
3. Чӑваш Республикин "Чӑваш Республикин муниципаллӑ пӗрлӗхӗсен чиккисене палӑртасси тата вӗсене муниципаллӑ округӑн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунӗ ҫумне (Чӑваш Республикин Патшалӑх Канашӗн ведомоҫӗсем, 2004, 61 №; 2007, 73, 75 №-сем; 2009, 82 №; 2011, 89, 92 (I том) №-сем; Чӑваш Республикин Саккунӗсен пуххи, 2015, 10 №; 2016, 4, 6 №-сем; "Республика" хаҫат, 2017, чӳк уйӑхӗн 22-мӗшӗ; 2021, нарӑс уйӑхӗн 25-мӗшӗ, ҫу уйӑхӗн 19-мӗшӗ, раштав уйӑхӗн 2-мӗшӗ; 2022, ака уйӑхӗн 6-мӗшӗ, юпа уйӑхӗн 5-мӗшӗ; "право21.рф" сеть кӑларӑмӗ, 2022, чӳк уйӑхӗн 2-мӗшӗ, 0000000000000124, 0000000000000125 №-сем, раштав уйӑхӗн 21-мӗшӗ, 0000000000000439 №) 522-1-мӗш тата 522-2-мӗш хушса ҫырнисемпе ҫӗнӗрен йӗркеленӗ Чӑваш Республикин Ҫӗмӗрле муниципаллӑ округӗн чиккине, Чӑваш Республикин Ҫӗмӗрле хула округӗн тата Чӑваш Республикин Ҫӗмӗрле муниципаллӑ округӗн пӗр-пӗринпе чикӗленекен чиккисене кӗртмесӗр, палӑртма кирлӗ пайра усӑ кураҫҫӗ. 
4. Ҫӗнӗрен йӗркеленӗ Чӑваш Республикин Ҫӗмӗрле муниципаллӑ 
округӗн чиккине Раҫҫей Федерацийӗн саккунӗсен требованийӗсемпе килӗшӳллӗн сӑнласа парас тата ҫирӗплетес ӗҫе 2024 ҫулхи раштав уйӑхӗн 
31-мӗшӗнчен кая юлмасӑр тумалла.

